ବିଶିଷ୍ଟ ସାହିତ୍ୟିକ ନିତ୍ୟାନନ୍ଦ ଶତପଥିଙ୍କ ପରଲୋକ LocalWire-Odisha LocalWire\nବିଶିଷ୍ଟ ସାହିତ୍ୟିକ ନିତ୍ୟାନନ୍ଦ ଶତପଥିଙ୍କ ପରଲୋକ\nJune 3, 2020 By LocalWire LeaveaComment\nଭୁବନେଶ୍ୱର, ଜୁନ୍ ୩(ଲୋକାଲ ୱାୟାର): ବିଶିଷ୍ଟ ସାହିତ୍ୟିକ ଡ. ନିତ୍ୟାନନ୍ଦ ଶତପଥିଙ୍କର ୮୩ ବର୍ଷ ବୟସରଙ୍କ କଟକର ଏକ ଘେରାଇଇଥ ହସପିଟାଲରେ ବୁଧବାର ସକାଳେ ପରଲୋକ ହୋଇଥିବା ତାଙ୍କ ପରିବାର ପକ୍ଷରୁ କୁହାଯାଇଛି ।\nଓଡ଼ିଆ ଭାଷା ସାହିତ୍ୟର ପ୍ରଜ୍ଞା ପଣ୍ଡିତ, ସମାଲୋଚକ, ଐତିହାସିକ ଭାଷା ଆନ୍ଦୋଳନର ସମର୍ପିତ ମୁକ୍ତି ଯୋଦ୍ଧା ପ୍ରାଧ୍ୟାପକ ଡ. ନିତ୍ୟାନନ୍ଦ ଶତପଥିଙ୍କର ୧୯୩୭ ମସିହା ଅକ୍ଟୋବର ୨୫ ତାରିଖରେ ଜଗତସିଂହପୁର ଜିଲ୍ଲାର ତିର୍ତ୍ତୋଲ ବ୍ଲକ ଅନ୍ତର୍ଗତ ଗରେଇ ଶାସନ ଠାରେ ଜନ୍ମ ହୋଇଥିଲା ।\nତାଙ୍କ ପିତାଙ୍କ ନାମ ବିଦ୍ୟାଧର ଶତପଥି ଓ ମାତାଙ୍କ ନାମ ଦୁର୍ଗାବତୀ ଦେବୀ । ୧୯୬୦ ଓ ୧୯୬୨ ମସିହାରେ ସେ ରେଭେନ୍ସା ମହାବିଦ୍ୟାଳୟରୁ ସ୍ନାତକ ଓ ସ୍ନାତକୋତ୍ତର ଉପାଧି ଲାଭ କରିଥିଲେ ।\n୧୯୭୬ ମସିହାରେ ଉକ୍ରଳ ବିଶ୍ୱବିଦ୍ୟାଳୟରୁ ପିଏଚଡି ଲାଭ କରିଥିଲେ । ୧୯୬୨ରୁ ୧୯୬୯ ମସିହା ପର୍ଯ୍ୟନ୍ତ ସେ ରେଭେନ୍ସା ମହାବିଦ୍ୟାଳୟରେ ଏବଂ ୧୯୭୬ ମସିହାରୁ ୧୯୯୨ ମସିହା ପର୍ଯ୍ୟନ୍ତ ଉତ୍କଳ ବିଶ୍ୱବିଦ୍ୟାଳୟର ଓଡ଼ିଆ ବିଭାଗରେ ଅଧ୍ୟାପନା କରିଥିଲେ ।\nସତ୍ୟବାଦୀ ଚେୟାରର ପ୍ରଫେସର ଥାଇ ସେ ୧୯୯୭ ମସିହାରେ ଅବସର ଗ୍ରହଣ କରିଥିଲେ ।\n୧୯୬୫ ମସିହାରେ ସେ ରେଭେନ୍ସା ମହାବିଦ୍ୟାଳୟରେ ଅଧ୍ୟାପନା କରୁଥିବା ସମୟରେ ସାକ୍ଷୀଗୋପାଳରେ ପୂଜ୍ୟପୂଜା ସଂସଦ ଆନୁକୂଲ୍ୟରେ ଅନୁଷ୍ଠିତ ଏକ କାର୍ଯ୍ୟକ୍ରମରେ ଯୋଗ ଦେବାକୁ ଯାଇଥିଲେ ।\nସେଠାରେ ଜଣେ ଶ୍ରୋତା ଗୋପବନ୍ଧୁଙ୍କ ପୂର୍ଣ୍ଣାଙ୍ଗ ଜୀବନୀ ଲେଖା ହୋଇ ନଥିବାର ଅଭିଯୋଗ ଉଠାଇଥିଲେ ।\nସେଠାରେ ଡ. ଶତପଥି ଶ୍ରୋତାଙ୍କୁ ପ୍ରତିଶ୍ରୁତି ଦେଇଥିଲେ, ତିନି ବର୍ଷ ମଧ୍ୟରେ ଗୋପପନ୍ଧୁଙ୍କ ପୂର୍ଣ୍ଣାଙ୍ଗ ଜୀବନୀ ଲେଖା ଶେଷ କରିବାକୁ ।\nଏହାପରେ ସେ ଆରମ୍ଭ କରିଥିଲେ ଗୋପବନ୍ଧୁଙ୍କ ପୂର୍ଣ୍ଣାଙ୍ଗ ଜୀବନୀ ଲେଖା ଏବଂ 'ହେ ସାଥୀ, ହେ ସାରଥୀ' ଶୀର୍ଷକରେ ପୁସ୍ତକ ୧୯୬୯ ମସିହାରେ ପ୍ରକାଶ ପାଇଥିଲା ।\nଏହା ପୂର୍ବରୁ ସେ ପତ୍ନୀ ପ୍ରତିଭା ଶତପଥିଙ୍କ ସହ ମିଶି 'ଆମ କବିତା' ନାମରେ ଏକ କବିତା ପୁସ୍ତକ ମଧ୍ୟ ପ୍ରକାଶ କରିଥିଲେ ।\nନିରବଚ୍ଛିନ୍ନ ଭାବେ ସାହିତ୍ୟ ସାଧନାରେ ନିମଗ୍ନ ଡ. ଶତପଥି ପରେ ସମାଲୋଚନାମୂଳକ ପୁସ୍ତକ ଲେଖିବା ମଧ୍ୟ ଆରମ୍ଭ କରିଥିଲେ ।\nଡ. ଶତପଥି ବହୁ ସାମାଜିକ ଓ ସାହିତ୍ୟ ଅନୁଷ୍ଠାନ ସହ ମଧ୍ୟ ଜଡ଼ିତ ଥିଲେ । ପୂଜ୍ୟପୂଜା ସଂସଦ, ଶାରଳା କୁରସ୍କର, ସାମ୍ପ୍ରତିକ, ଓଡ଼ିଶା ସାହିତ୍ୟ ଏକାଡେମୀ ସେଥିରୁ ଅନ୍ୟତମ ।\nଶାରଳା ପୁରସ୍କାର ତାଙ୍କରି ସମ୍ପାଦନାରେ ପ୍ରକାଶ ପାଇଥିଲା । ତାଙ୍କ ଦ୍ୱାରା ରଚିତ ପୁସ୍ତକ ମଧ୍ୟରୁ କେତେକ ହେଲା; ଆମ କବିତା, କବିତାର ସେତୁ, ହେ ସାଥୀ! ହେ ସାରଥୀ!(୧୯୬୯), ସବୁଜର ସାମ୍ପ୍ରତିକ (୧୯୭୬), ସରଳରୁ ସମ୍ପ୍ରତି (୧୯୯୬), ସତୁରୀରୁ ସହସ୍ରାବ୍ଦୀ, କାବ୍ୟ ବିଚାର, ସତ୍ୟବାଦୀ ଯୁଗ-ସ୍ରଷ୍ଟା ଓ ସୃଷ୍ଟି, ଆଧୁନିକ ଓଡ଼ିଆ ସାହିତ୍ୟ, ପ୍ରମୁଖ କବି କତିପୟ (୧୯୮୬), ଗଳ୍ପ ଓ ଗାଳ୍ପିକ (୧୯୮୬), କାବ୍ୟ ପ୍ରକରଣ (୧୯୯୪) ଇତ୍ୟାଦି ।\nଡ.ଶତପଥିଙ୍କର ପାରମିତା, ମଧୁବ୍ରତା, ଅସିତା ଓ ଇପ୍ସିତା ନାମରେ ଚାରି ଝିଅ ଅଛନ୍ତି ।
